Matthew Opaluwa

Matthew Alaji Opaluwa Oguche Akpa II ()  chẹnẹ ki ogwu ñyọwọ mẹjọ ki jọfẹ Attah Igala Ogbogaga Ojanẹ Igala ki dẹ alimeji 

Nigeria.

Ọlayi Ñwu Kpai Ukọchẹ 
Ma bi Opaluwa tefu akwọra uñyi Opaluwa Oguche Akpa ajofe Aju Ameacho ki jẹ onuh Igala Kingdom. Opaluwa chi ọma ẹkẹla ki kwefu amọma mẹgwẹfa ki Attah ñwu kpai iye ñwu bi, i la ño chi ọma ọnẹkẹlẹ ẹkẹlẹ kw‘efu amọma ọnẹkẹlẹ mefa ki iye ñwu bi. Odu iye ñwu chi Mama Eke Opaluwa (nee Edicha).

Ẹgba ki 

Opaluwa chimọtọ, uñyi ukọchẹ ẹdọ mẹfa ki le chi efu ọdọ 1975 i le t'uñyi ukọchẹ St. Boniface primary School Idah, alu ki che kpa i ño lo ti  St.Peter's College Idah. St Peters ọmọ Opaluwa ki añwago yi Ẹdọ mẹgweji efu ọdọ 1980. Efu Ọdọ 1981, Attah ñwu du ibe ñwu ki lo ti uñyi ukọchẹ Basic Studies, Ugbokolo, Benue State, ma la mu gba tefu uñyi ukọchẹ lẹ ọdọ lẹ. Opaluwa gba ọtakada A-Level ñwu efu ọdọ 1983. Opaluwa ñwọ lo t'uñyi ukọchẹ Ahmadu Bello University, Zaria, Efu ọdọ 1983, i la che kpa efu ọdọ 1986, Ẹñwu ki Opaluwa gba chi Bachelor of Science degree (B.Sc.) efu Business Administration. Opaluwa lo na chi National Youths Service Corps (NYSC) efu ewo Niger State efu ọdọ 1987. Opaluwa mu dabi ti Ahmadu Bello University, Zaria efu ọdọ 1997 na ch'ukọchẹ masters efu (MBA) Business Administration.

Ukọlọ 
Opaluwa chanẹ ukọlọ efu ọdọ 1988 kpai Independent National Electoral Commission (INEC), iko ki chanẹ i Opaluwa chi Admin Officer. Opaluwa gba oji ukọlọ ti deputy director, i la ch'ukọlọ kpai ami Local Government Areas wewe ojanẹ Kogi State. Ami efu ewo ki ch'ukọlọ yi Kogi chi Idah, Ofu, Ankpa, Bassa, Ibaji, Mopa/Amuro mañyi Okene. Ma ñwọ mu Opaluwa du lo ti oji ukọlọ INEC Kaduna State i gwọñyu Transportation unit ọmọ lẹ. Ami local government ki ch'ukọlọ yi Kaduna chi Sabon Gari, Kajuru, Kaduna South, Kauru kpai Kaduna North Efu ọdọ 2009, Ma mu Opaluwa du lo ti Katsina State INEC na chi agboji Research and Documentations unit. Opaluwa ch'ukọlọ Dandume LGA ta ku ma mu du lo ti Gwagwalada LGA,  Federal Capital Territory iko uja-ibe efu ọdọ 2011, ka ki dabi loti Katsina State na chukọlọ efu ewo Danja kpai Dutsinma Local Government gbogbo ti iko uja-ibe efu ọdọ 2015.

ỌFẸ 
ỌFẸ Opaluwa Attah Igala ẹkẹ ogwu ñyọwọ mẹjọ chanẹ iko ki abo ku ma du onẹ jo onu du dago ki che Attah ọjọ kochu ẹkẹlẹ nolu ogwu ñyọwọ mẹjọ efu ọdọ 2021. Kogi State Executive Council du ọwọ tọ ọjọ ochu ẹkẹgwa nolu ọjọ ogwu ñyọwọ mẹfa efu ọdọ 2021.  Alu ki Attah Idakwo Ameh Oboni II kwu efu ochu ẹkẹjọ efu ọdọ 2020. Ma mu ọfẹ du Ñwu ọjọ kochu ẹkẹta nolu ọjọ ẹkẹlẹ efu ọdọ 2022, ugbo ku ma ch'ucholo lẹ chi Civic Center, Idah, Kogi State. Ami onu ojanẹ wewe Nigeria wa efu ucholo lẹ, Olu of Warri, Ogiame Atuwatse III wa efu ucholo ọfẹ Attah Igala Opaluwa.

References

Gbúgbe:People from Kogi State
Gbúgbe:Living people